4

ISIGIDIMI SAMAXOSA, DECEMBER 1, 1873.

LOVEDALE, 24th November, 1873.

Kwindawo ngendawo kuko inteto ezenziweyo zokuba kuko isahluko esenziwayo ekupatweni kwa Maxosa na Mamfengu apa E-Lovedale Institution- Kekaloku abahlobo betu abantsundu abafuna ukwazi inyaniso yalonto sibacela ukuba baqonde ezindawo zilandelayo.

Amadodana alishume elinesine agxotwe E-Lovedale ngenxa yezizizatu:—

(1.) Bate benza inteto ezibubuxoki zokuba kuko umahlulo owenziwayo ekupatweni kwa Maxosa na Mamfengu, bati apatwa kakuhle Amamfengu.

(2.) Kwindawo yesibini bate bazizingisa inteto ezinjalo ukuziteta ezintlanganisweni noko izikalazo zabo zibe sezide zapengululwa zonke kwafumaneka ukuba azinasiseko.

(3.) Kwindawo yesitatu bate bapikisa umgwebo we Board (intlanganiso yabafundisi), baupikisa kwizinto esezinenyanga ezintandatu nezisitoba zagqitywayo.

Makuqondakale ukuba abagxotelwe kuba bengawabalanga amagama abo nokuba kukulipina ipepa, kupela bagxotwe ngezo zizatu zibaliweyo. Abanye bate babonakalisa umoya wokubadela aba- fundisi. Abanye abatshongo ukuti kuko umahlulo owenziweyo, abatshongo nokuti awuko, bate ke batelela kwabo bati uko.

KUBALESESHI NABABALELANI  
BETU.

Sicinga tina ukuba ipike elingo John Philips nabashumayeli abantsundu ngoku ngeliyekwa. Akuko ncwadi zimbi siya kubuya sizishicilele eziteta ngalonto nga- pandle kokuba abe umbali wayo uvelisa into entsha kanye.

S. S. H. wase Cradock—Incwadi yako asinakuyishicilela ngapandle kokuba ube usitumele igama lako elizeleyo—asitsho ukuti silifunela ukulishicilela, kodwa si- nga singahlala simazi umbali.

A.Tsalanyana, G-raaff Reinet—Sino- sizi ukuti asinako ukuyishicilela incwadi yako, kuba mhlaumbi ingasingenisa ezi- nkatazweni. Ingashicilelwa mhlaumbi ukuba ifakwe njengesaziso, noko nakona ingafuna ukuke iguqulwe indawo ezitile-

EZIVELA KUBABALELANI.

Rura Peddie November, 11th, 1873.

Mhleli wesi *G-idimi Samaxosa* ndiyakubulela ngomsebenzi wako omhle. Kaundifakele lama- zwana. Kuko izinto ekufanele ukutetwa ngazo kumpatiswa wemicimbi yabantsundu U-C. Brown­lee Esq. Nanzike ezonto nditeta ngazo.

(1.) Ukuhamba ze kunganxitywanga ibulukwe nehempe nelokwe.

(2.) Ukungatumeli abantwana ezikolweni ze- mini.

(3.) Ukungangeni ezityalikeni ngemini yecawe, zinkosi nabantu bazo ababomvu yimbola.

(4.) Ukusela indywala ngecawe.

(5.) Ukuzeka isitembu abafazi ababini noku- nga tshati ngokwesi Ngesi.

(6.) Ukulobola nokulobolisa.

(7.) Ukwaluka nokwalusa.

(8.) Izindlu ezinqukuva.

Nanzo ke izinto enditi make sitete ngazo kwi- zipata mandla zetu. Ezizinto ziyimitikazi emikulu yobuhedeni besizwe sakowetu, zivelisa iziqamo ezininzi ezibi, ubudenge nobuvila, uku- bawa neratshi, ukungakatali nezinye iziqamo ezi­bi. Ndiya danduluka kuni mawetu, ndisiti make silinge ukuzibika ekaya. Nanko namhla umpati wemicimbi yabantsundu. Sekuminyaka mininzi abafundisi besebenza pakati kwetu, kwa- dake kwako abanamehlo okubona. Ninake bafundileyo nabakolwayo ningamehlo ke esizwe sakowenu. Sona isizwe singumzimba. Masinge- nzakali ke isizwe, kanti sesinamehlo okusika- ngelela. Nivulwe kade ngabafundisi; kangelani isizwe singatshabalali. Maningandibuzi ukuti zinto zinina ezonakaliswa zezo zinto zisibozo. Ndingabuzwa ngomhlope umntu. Singa mpe- ndula simxelele. Akakabuzi ke. Makendipele apa ndilinde impendulo. Ndingumhlobo wenu ontsundu. B. S.

Graham’s Town, October 27, 1873.

Kangela Apa,—Nditi kuni bantu bangapandle abamana ukuzisa izinto zabo ukuza kuzitengisa,

asikuko nokuba niyasibandezela tina bantu be dolopu; kuba imali nisuke ningayipati yokuba nizitengele ukudla; ize niti kanti, naleyo niyi- fumeneyo ngezonto benizise zona aniyikutenga kutya niyakusuke nilindele kumninindlu kanti; nalo nminindlu naye wezakufuna imali njengoku- ba nani nize kufuna yona. Nditike, yikangeleni lonto ukuba inyamezeleka kanjanina; xa niyakufi- ka niliqela nize nixaswe nguye apulukane namali eninzi ngenxa yokuba nibaninzi. Kuko lento bati inxenye yabantu be dolopu, bangabisavuma no­kuba umntu angene endlwini; kuba besazi ukuba ngumtwalo onzima. Ukugqibelake nditi, msani ukuyilibala imali nokuba niyapi nokuba ningoba- nina. Ndingose Run.

St. Matthew’s Mission, Keiskama Hoek, November 12.

Izolo elinye besinentlanganiso enkulu, yoku, cela imvula. Bekuhlanganisene inkosi ezintatu. ezikulo mandla: eyase Mtwaku, neyase Gwi- ligwili, neyase Gxulu; kunye nabantu bazo.

Inkonzo yaqala ngexesha leshumi elinesinye. Kute abantu bakututeleka endlwini yecawa,; kwa bonakala izala, kwada kwavulwa amapiko ayo, omabini, kwakukona bezalisa ngakumbi. Kute kwakuba njalo kwayiwa kumfundisi ukuti indlu izele. Kwabonakala bepuma bonke abantu, kunye nezitulo, yonke into, kwa ne desika zemita- ndazo, zifaliswa pambi kwetyalike. Kwayinto entle behleli bonke pantsi kwemiti yeminga.

Kwakuhle kakulu ukubona namhla abazalwana betu, ababomvu, bepulapula ilizwi lika Tixo kunye nati.